Document ID: /roh_data/filtered/fineweb-2-filterrobots_roh.jsonl.gz/62407

Il giat dal port Zorbas imprometta ad üna larida moribunda da cuar oura seis öv. E dal di cha la pitschna Afortunada vain our da l’öv mett’la suotsura l’intera vita dal giat-padraster. Cul sustegn da seis amis Colonello e Furbazun accumpogna’l a la pitschna larida tras il minchadi be surpraisas i’l port. Cur cha Afortunada es vegli’avuonda per svulir our‘aint il muond vast, as palaisa la dumonda cardinala co ch’ün giat possa muossar a svulir ad ün utschè. Il teater da figüras «Hand im Glück» spordscha – cun figüras da tuottas taimpras e blera musica – ün toc davart respunsabiltà, amizizcha e’l dvantar independent.
Entrada: 5.- fr; creschüts 15.- fr
Lingua: Dialect svizzer, cun ün’introducziun per rumantsch
Dürada: 60 min